Ikke alle slags lupiner er invasive, men staudelupinen, der er almindelig i danske haver, er på miljøstyrelsens liste over invasive planter. Enkelte firmaer har af den grund valgt at fjerne staudelupinen fra deres sortiment. Bliver staudelupinen i din have, skaber den ikke problemer, men da den kan formeres via frø, der spredes af fugle, hopper den let over hegnet. For at forhindre spredning kan du klippe blomsterstandene af inden bælgene modnes i august.